ଷ୍ଟେରକୋରାଲ ବୃହଦନ୍ତ୍ର ପ୍ରଦାହ

ବ

ଷ୍ଟେରକୋରାଲ ବୃହଦନ୍ତ୍ର ପ୍ରଦାହ (ଇଂରାଜୀ ଭାଷାରେ Stercoral colitis) କୁହାଯାଏ  ଯେତେବେଳେ ଅତ୍ୟଧିକ କୋଷ୍ଠକାଠିନ୍ୟ ଯୋଗୁ ବୃହଦନ୍ତ୍ର ପ୍ରଦାହ ହୁଏ ।  କିଛି ଲକ୍ଷଣ ନ ଥାଇବାରୁ ଆରମ୍ଭ କରି ପେଟର ବିସ୍ତାର, ବାନ୍ତି, ଏବଂ ପେଟ ଯନ୍ତ୍ରଣା ଆଦି ଭିନ୍ନ ଭିନ୍ନ ଲକ୍ଷଣ ପ୍ରକାଶ ପାଇପାରେ ।  ରୋଗ ଜଟିଳ ହେଲେ ଇସକେମିକ୍ କୋଲାଇଟିସ୍ ହେବା ଫଳସ୍ୱରୂପ କଷ୍ଟଦାୟକ ପେଶୀ ଆକୁଞ୍ଚନ ଯନ୍ତ୍ରଣା କିମ୍ବା ଯଠରାନ୍ତ୍ର ଛିଦ୍ର ହୋଇପାରେ ଯାହା ହଠାତ୍ ଆରମ୍ଭ ହୋଇ ପ୍ରବଳ ଯନ୍ତ୍ରଣା ହୁଏ । 

ବିପଦ କାରକଗୁଡ଼ିକ ମଧ୍ୟରେ ଦୀର୍ଘକାଳୀନ କୋଷ୍ଠକାଠିନ୍ୟ, ଡିମେନ୍ସିଆ, ଦୀର୍ଘକାଳୀନ ଓପିଓଏଡ୍ ବ୍ୟବହାର, ମାନସିକ ସ୍ୱାସ୍ଥ୍ୟ ସମସ୍ୟା ଏବଂ ଚାଲିବାରେ ଅସାମର୍ଥ୍ୟ ଅନ୍ତର୍ଭୁକ୍ତ ହୋଇପାରେ ।  ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ବୃହଦନ୍ତ୍ରରେ ବର୍ଦ୍ଧିତ ଚାପ ହୋଇ ଏକ ଫେକାଲୋମା (ନିର୍ଜଳିତ ମଳ) ହୋଇପାରେ । ସିଟି ସ୍କାନ୍ ଦ୍ୱାରା ରୋଗ ନିର୍ଣ୍ଣୟ ନିଶ୍ଚିତ କରାଯାଇପାରେ ।

ଏହାର ଚିକିତ୍ସାରେ ରେକ୍ଚକ ଔଷଧ ବ୍ୟବ‌ହାର କିମ୍ବା ଡିଜିଟାଲ୍ ଡିସଇମ୍ପାକସନ ବ୍ୟବହାର ହୋଇପାରେ ଯାହା ନିମନ୍ତ ହସ୍ପିଟାଲରେ ଆଡମିଶନ ଆବଶ୍ୟକ ହୁଏ । ଯଦି ଏହା କାମ ନ କରେ, କିମ୍ବା ଛିଦ୍ର ଉପସ୍ଥିତ ଥାଏ, ତେବେ ଅସ୍ତ୍ରୋପଚାର ଆବଶ୍ୟକ ହୁଏ । ଷ୍ଟେରକୋରାଲ କୋଲାଇଟିସ ଏକ ବିରଳ ରୋଗ ଅଟେ । ୨୦୧୯ ସୁଦ୍ଧା  ୧୫୦ରୁ କମ୍ ମାମଲା ବର୍ଣ୍ଣନା ହୋଇଛି । ଯେଉଁମାନେ ପ୍ରଭାବିତ ହୋଇଛନ୍ତି ସେମାନଙ୍କ ମଧ୍ୟରୁ ଅଧିକାଂଶ ବୃଦ୍ଧ/ବୃଦ୍ଧା । ଏହାକୁ ପ୍ରଥମେ ୧୮୯୪ ମସିହାରେ ବର୍ଣ୍ଣନା କରାଯାଇଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki